Document ID: 32001D0068

Komisjoni otsus,
16. jaanuar 2001,
millega kehtestatakse kaks PCBde mõõtmise standardmeetodit nõukogu direktiivi 96/59/EÜ (polüklooritud bifenüülide (PCBde) ja polüklooritud terfenüülide (PCTde) kõrvaldamise kohta) artikli 10 punkti a alusel
(teatavaks tehtud numbri K(2001) 107 all)
(2001/68/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 16. septembri 1996. aasta direktiivi 96/59/EÜ polüklooritud bifenüülide (PCBde) ja polüklooritud terfenüülide (PCTde) kõrvaldamise kohta, [1] eriti selle artikli 10 punkti a,
ning arvestades järgmist:
(1) Komisjonil on direktiivi 96/59/EÜ artikli 10 punkti a kohaselt kohustus kinnitada mõõtmise standardmeetodid PCBde sisalduse kindlaksmääramiseks saastunud materjalides.
(2) Praegu on võimalik kehtestada standardmeetod PCBde kindlaksmääramiseks naftasaadustes ja kasutatud õlides ning mõõtmise standardmeetod PCBde sisalduse määramiseks isoleervedelikes.
(3) Käesoleva otsusega ettenähtud meetmed on kooskõlas nõukogu direktiivi 75/442/EMÜ [2] artikli 18 kohaselt moodustatud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Naftasaadustes ja kasutatud õlides kohaldatakse PCBde määramise standardmeetodina Euroopa standardeid EN 12766-1 ja prEN 12766-2 ning nende ajakohastatud versioone.
Artikkel 2
Isoleervedelikes kohaldatakse PCBde määramise standardmeetodina Euroopa standardit IEC 61619 ja selle ajakohastatud versioone.
Artikkel 3
Käesolev otsus jõustub kolmekümnendal päeval pärast selle avaldamist Euroopa Ühenduste Teatajas.
Artikkel 4
Käesolev otsus on adresseeritud liikmesriikidele.
Brüssel, 16. jaanuar 2001

Labels: 7
1
15
20